

Apstiprināts

ar Cēsu novada domes

22.06.2023.lēmumu Nr.324

**Priekuļu pirmsskolas izglītības iestādes “Mežmaliņa”**

**ATTĪSTĪBAS PLĀNS**

**2023.-2025. gadam**

**Vispārējs iestādes raksturojums:**

Priekuļu pirmsskolas izglītības iestāde „Mežmaliņa” (turpmāk tekstā - iestāde) atrodas Priekuļu pagasta centra tuvumā, 6 km no Cēsīm, 0,5 km no Cēsu – Vecpiebalgas šosejas. Iestādes ēka un teritorija ir ieskautas ar Mežparka teritoriju no vienas puses, privātmāju rajonu no otras. Brīnišķīgais ģeogrāfiskais stāvoklis ir devis mūsu iestādei tās nosaukumu, bērniem un darbiniekiem – lielisku pastaigu un nodarbību vietu brīvā dabā.

Iestāde dibināta 1974.gada 1.februārī kā Priekuļu Selekcijas un izmēģinājumu stacijas bērnudārzs. Kopš 1992.gada iestāde ir Priekuļu pagasta pašvaldības pakļautībā. Iestāde celta kā 4 grupu bērnudārzs, 1988. gadā piebūvētas trīs grupas un sporta zāle, šobrīd darbojas 7 grupas. 2022.gada septembrī iestādi apmeklēja 140 bērni, vecumā no 1,5 – 7 gadiem.

**Iestādē īstenotās pirmsskolas izglītības programmas:**

* Vispārējās pirmsskolas izglītības programma (programmas kods 01011111);
* Speciālā pirmsskolas izglītības programma izglītojamajiem ar valodas traucējumiem (programmas kods 01015511).
* Speciālā pirmsskolas izglītības programma izglītojamajiem ar jauktiem attīstības traucējumiem (programmas kods 01015611) – plānots uzsākt īstenot 2023./2024.m.g.

**Misija:** Piedāvāt ģimenēm bērniem drošu, attīstošu un iekļaujošu vidi, profesionālu pedagogu un darbinieku atbalstu, kuri veicina zinātkāras, radošas personības veidošanos, palīdz attīstīt bērnu individuālās spējas un prasmes, mērķtiecīgi nodrošinot bērnam iespēju sagatavoties pamatizglītības apguvei mūsdienu dzīves mainīgajā vidē.

**Vīzija:** “Mežmaliņa”- mūsdienīga pirmsskolas izglītības iestāde, kurā radoši, aktīvi, videi draudzīgā veidā bērni apgūst pirmsskolas izglītības programmu, kurā strādā profesionāla komanda, kas efektīvi sadarbojoties ar vecākiem veicina iekļaujošu izglītību ikkatram bērnam, attīstot bērna radošās spējas un talantus, palīdz attīstīt bērna vēlmi izzināt sevi un apkārtējo pasauli drošā veidā.

**Vērtības**: cilvēka cieņa, ģimene, darbs, daba, dzīvība.

**Pamatmērķis:**

* organizēt pirmsskolas izglītības programmas apguvi dabiskā āra un telpu vidē, mērķtiecīgi īstenojot mācību un audzināšanas procesu, sekmējot izglītojamā vispusīgu attīstību, ievērojot viņa vajadzības, intereses, spējas un pieredzi.

**Mūs raksturo:**

* Aktīvs un veselīgs dzīvesveids
* Vienlīdzīga attieksme un tolerance pret katru bērnu
* Komandas darbs un visu iestādes darbinieku pašattīstība
* Sadarbība visos līmeņos, tai skaitā starptautiskajā
* Tradīciju saglabāšana un jaunu tradīciju veidošana
* Dalība ES Erasmus+ programmas projektos, eTwinning skolu un Eko skolu programmā.

1. **Izglītības iestādes pašreizējās situācijas rezumējums (SVID) (nozīmīgākais uzskaitījums augstākā pozīcijā)**:

|  |  |
| --- | --- |
| **STIPRĀS PUSES** | **VĀJĀS PUSES** |
| Pirmsskolai ir izveidojušās tradīcijas pasākumu organizēšanā iesaistot izglītojamo ģimenes | Nolietotas āra rotaļierīces. Nepieciešams atjaunot sporta laukumu, izveidot bērnu velo trasi. |
| Nodrošināta izglītojoša vide bērnu pašvadītas un patstāvīgas mācību darbības veicināšanai | Ilgstoši neremontētas telpas iestādē – sporta zāle, gaitenis, grupas telpas, labierīcības un koplietošanas telpas. |
| Piesaistīti speciālisti darbam bērniem ar speciālām vajadzībām | Iestādei nav iespēju veikt lielākus remontdarbus finanšu trūkuma dēļ. |
| Saliedēts kolektīvs | Nepieciešami skolotāju palīgi, kuri palīdz bērniem, kuriem ir jauktas attīstības traucējumi. |
| Pedagogu ieinteresētība savas profesionālās darbības pilnveidei |
| Pieejams atbalsta personāls – logopēds, speciālais pedagogs,  psihologs | Atskaišu apjoms katru gadu palielinās. |
| Darbs Ekoskolas programmā | Projektu darbā kūtri iesaistās pieredzējušie pedagogi, kuri līdz šim to nav veikuši. |
| Darbs starptautiskajos projektos Erasmus+, eTwinning, eTwinning skolas programmā |  |
| **IESPĒJAS** | **DRAUDI** |
| Tiks piešķirtas budžetā paredzētās finanses āra vides sakārtošanai. | Āra iekārtas ir noveco, to stāvoklis apdraud bērnu drošību. Jaunu iekārtu uzstādīšanai nav finansējuma. |
| Tiks piešķirtas budžetā paredzētās finanses iekštelpu vides sakārtošanai. | Sporta zāles grīdas un griestu stāvoklis nākotnē var apdraudēt bērnu drošību. |
| Turpināt darbu Eko skolas programmā, iesaistīties jaunos projektos. Pilnveidot sadarbību ar vecākiem. | Pedagogu kolektīva novecošanās un profesionālā izdegšana. |
| Attīstīt iestādes infrastruktūru, izremontējot pagrabstāvu un radot papildus telpas dažādām nodarbēm. |  |
| Ziedojuma konta atvēršana |

Stratēģiskās iespējas (lai stiprinātu stiprās puses, novērstu vājās un izmantotu iespējas, mazinātu draudus).

1. Iesaistīt aktīvus, darboties gribošus vecākus iestādes padomē un dažādu projektu realizēšanā.
2. Sadarbība ar pašvaldību. Pašvaldības iesaiste iestādes vides uzlabošanā.
3. Lai mazinātu pedagogu izdegšanu darbā, nodrošināt darbiniekiem profesionālu atbalstu dažādu ikdienas situāciju risināšanai (konflikti starp bērniem, kolēģa ilgstoša prombūtne,u.c.).

Attīstības plāns izstrādāts, ievērojot:

* Nacionālās attīstības plānu 2021.– 2027.gadam;
* Izglītības attīstības pamatnostādnes 2021.– 2027.gadam;
* Cēsu novada Izglītības stratēģiju 2022. -2027. gadam;
* Izglītības likumu.

**Virzieni iestādes darbības attīstībai:**

**2. Stratēģiskie mērķi, uzdevumi, prioritātes, indikatori**

|  |  |
| --- | --- |
| **Mērķis** | **VEIDOT IEKĻAUJOŠU IZGLĪTĪBAS VIDI** |
| **Prioritāte** | Sekmēt bērnu vispusīgu un harmonisku attīstību atbilstošā vidē |
| **Indikatori**  Tiek īstenoti piemēroti atbalsta pasākumi dažādām vecuma grupām un nodrošināts atbalsts 80% izglītojamajiem ar dažādām vajadzībām (bērni ar mācīšanās grūtībām, bērni ar uzvedības traucējumiem, bērniem ar valodas traucējumiem u.c.). | |
| Ieviešanas gaita 2023. – 2025. | |
| Uzdevumi | Atbildīgais |
| Veikt agrīno bērnu diagnostiku “Baasik” sadarbībā ar vecākiem, ģimenes ārstu, pedagogiem | Izglītības psihologs |
| Sniegt atbalstu bērniem ar valodas traucējumiem | Logopēdi, pedagogi |
| Sniegt atbalstu bērniem ar mācīšanās traucējumiem. Sniegta ABA terapiju bērniem, kuriem tas ir nepieciešams | Speciālais pedagogs, izglītības psihologs |
| Sniegt atbalstu emocionāli jūtīgiem un agresīviem bērniem | Atbalsta komandas speciālisti.  Pedagogi |
| Organizēt izglītojošas lekcijas iestādes darbiniekiem un vecākiem | Iestādes psihologs  Vadītāja  Vadītājas vietniece izglītības jomā |
| Turpināt pilnveidot preventīvos pasākumus bērnu medicīniskās aprūpes, veselības, ēdināšanas un higiēnas jomās. | Iestādes medmāsa.  Sporta skolotāja |
| Organizēt pieredzes apmaiņas braucienus uz citām pirmsskolas izglītības iestādēm. | Vadītājas vietniece izglītības jomā |
| Rotaļdarbību organizēšanā izmantot sasaisti ar praktisko dzīvi un apkārtējo vidi, bērnu pašvadītas un patstāvīgas mācību darbības veicināšanai. | Pedagogi  Vadītājas vietniece izglītības jomā |

| **Mērķis** | **AUGSTI KVALIFICĒTI, KOMPETENTI UN UZ IZCILĪBU ORIENTĒTI PEDAGOGI UN ATBALSTA PERSONĀLS** | |
| --- | --- | --- |
| **Prioritāte** | Kvalificētu, kompetentu pedagogu un atbalsta personāla nodrošinājums | |
| **Indikatori:**   1. 100% pedagogu kvalifikācija atbilst MK noteikumiem. 2. Pedagogiem ir vienota izpratne par izglītojamo pašvadītu mācīšanos, ko   apliecina, ka 90% iestādes vadības vērotajās rotaļnodarbībās tiek nodrošināta  atbilstoša mācību vide, mācību materiāli un aktivitātes audzēkņu pašvadības  prasmju pilnveidei.   1. 100% pedagoģiskā personāla ir atbilstoša izglītība un kvalifikācija pirmsskolas   īstenoto izglītības programmu realizēšanai. | | |
| Ieviešanas gaita 2023.-2025. | | |
| Uzdevumi | | Atbildīgais |
| Nodrošināt kvalitatīvu un regulāru pedagogu un atbalsta personāla profesionālo pilnveidi, metodisko un konsultatīvo atbalstu. | | Vadītāja  Vadītājas vietniece izglītības jomā |
| Piesaistīt speciālistus (psihologs, speciālais pedagogs, logopēds) darbam ar bērniem ar speciālām vajadzībām. | | Vadītāja |
| Veicināt dalīšanos ar labās prakses piemēriem pedagogu vidū. | | Vadītājas vietniece izglītības jomā |
| Darbs projektos Erasmus+, Ekoskola, Nordplus, eTwinnning, labās prakses pārnese | | Vadītāja |

|  |  |  |  |  |  |
| --- | --- | --- | --- | --- | --- |
| **Mērķis** | |  | | --- | | **VĒRTĒŠANA KĀ MĀCĪBU PROCESA SASTĀVDAĻA** | | | | |
| **Prioritāte** | Vērtēšanas sistēmas pilnveide | | | |
| **Indikatori**   1. Izstrādāta kārtība izglītojamo mācību sasniegumu vērtēšanai atbilstoši valsts   pirmsskolas izglītības vadlīnijās noteiktajiem pirmsskolas izglītības vērtēšanas  pamatprincipiem, veicot 100% izglītojamo summatīvo izvērtējumu 2 reizes mācību  gadā.   1. 100% pedagogu veic izglītojamo diagnosticējošo vērtēšanu, nosakot   bērnu zināšanu un prasmju līmeni un kopā ar atbalsta speciālistiem  pieņem lēmumu par audzēkņu mācīšanās vajadzībām un atbalstu.   1. 100% pedagogu tiešsaistes sistēmā ELIIS veic izglītojamo ikmēneša SR   izvērtējumu katrā mācību jomā tālākai mācību procesa organizēšanai.   1. Izvērtējot audzēkņu kopējo zināšanu un prasmju līmeni mācību gada   noslēgumā, 90% izglītojamo vērojama pozitīva izaugsmes dinamika. | | | | |
| Ieviešanas gaita | | | | |
| Uzdevumi | 2023. | 2024. | 2025. | Atbildīgais |
| Pedagoģiskā procesa diferenciācija un individualizācija. Īstenot diferencētu un individuālu pieeju, realizēt mācīšanos iedziļinoties. | v | v | v | Pedagogi  Vadītājas vietniece izglītības jomā |
| Organizēt pieredzes apmaiņas braucienus uz pirmsskolas  izglītības iestādēm, lai iepazītos ar vērtēšanas procesa labās prakses piemēriem. | v | v |  | Vadītājas vietniece izglītības jomā |
| Pilnveidot formatīvo un diagnosticējošo vērtēšanu un saskaņā ar VISC izstrādāto metodiku iesaistīties monitoringa vērtēšanā. | v |  |  | Vadītājas vietniece izglītības jomā |
| Pilnveidot pirmsskolas pedagogu vērtēšanas kompetenci, dažādojot sasniegumu vērtēšanas veidus un paņēmienus, lai veicinātu bērnu mācīšanās motivāciju. | v | v | v | Vadītājas vietniece izglītības jomā  Pedagogi |

| **Mērķis** | **STIPRINĀT SADARBĪBU AR IZGLĪTOJAMO VECĀKIEM** | |
| --- | --- | --- |
| **Prioritāte** | Iekļaujošās izglītības realizēšana iestādē | |
| **Indikatori:**   1. Veidot labvēlīgas, uz savstarpējās cieņas balstītas attiecības visos sadarbības līmeņos. 2. Pasākumu organizēšana, iesaistot izglītojamos, vecākus, darbiniekus. 3. Iesaistīt darbiniekus un vecākus estētiskas, drošas un attīstošas vides veidošanā. 4. Individuālo sarunu organizēšana ar vecākiem vismaz 1x gadā. | | |
| Ieviešanas gaita 2023.-2025. | | |
| Uzdevumi | | Atbildīgais |
| Turpināt organizēt kopīgus pasākumus izglītojamiem, vecākiem | | Vadītāja  Vadītājas vietniece izglītības jautājumos  Pedagogi |
| Informatīvo sapulču organizēšana vecākiem grupās 2x gadā | | Pedagogi |
| Individuālo sarunu organizēšana vecākiem 1-2x gadā | | Pedagogi, speciālisti |
| Īstenot darbu ar bērnu vecākiem, lai aktualizētu viņu atbildību gan par sava bērna izaugsmi mācībās un audzināšanā, gan par iecietību pret citiem bērniem un viņu ģimenēm. | | Vadītāja  Vadītājas vietniece izglītības jautājumos  Pedagogi |
| Lielās Talkas organizēšana | | Vadītāja  Saimniecības pārzine |
| Atklāto dienu organizēšana vecākiem | | Pedagogi |
| Karjeras dienu organizēšana, uzaicinot vecākus stāstīt par savu profesiju | | Grupu pedagogi |
| Tematisko pasākumu organizēšana grupas ietvaros kopā ar vecākiem | | Grupu pedagogi, speciālisti |

|  |  |  |  |  |
| --- | --- | --- | --- | --- |
| **Mērķis** | **Ilgtspējīga un efektīva izglītības sistēmas un resursu pārvaldība, materiāli tehniskās bāzes papildināšana un pilnveidošana** | | | |
| **Prioritāte** | Izglītības iestādes pedagogi un darbinieki ceļ savu kvalifikāciju, attīsta IKT prasmes.  Pirmsskolas izglītības kvalitātes nodrošināšana, darba vides un infrastruktūras atjaunošana un sakārtošana | | | |
| **Indikatori:**   1. Darbinieku piedalīšanās profesionālās pilnveides pasākumos (kursi, semināri, pieredzes apmaiņa). 2. Darbinieku līdzvērtīga dalība iestādes mērķu un vīzijas sasniegšanā un iestādes vērtību aktualizēšanā. 3. 80% ieviesti elektroniskie dokumenti sistēmā (Visvaris.lv, Google dokumenti). 4. Ieviesta darbinieku kompetenču un darba rezultātu novērtēšana vienu reizi gadā. 5. Iestādes vides uzlabojumi, materiālās bāzes papildinājumi. 6. Ir atjaunota sporta zāles grīda un griesti, remontēts centrālais gaitenis, 3 grupu kosmētiskais remonts, sporta laukuma un grupu laukumu labiekārtošana, automašīnu stāvvietas iekārtošana. 7. Uzlaboti darba apstākļi. | | | | |
| **Ieviešanas gaita** | | | | |
| Uzdevumi | 2023. | 2024. | 2025. | Atbildīgais |
| Darbinieku profesionālās pilnveides organizēšana IKT jomā | v | v | v | Vadītāja  Vadītājas vietniece izglītības jautājumos |
| Dalīšanās pieredzē pēc kursu apmeklēšanas | v | v | v | Vadītāja  Vadītājas vietniece izglītības jautājumos, darbinieki |
| Iestādes mājas lapas izveide |  | v |  | Vadītāja |
| Pieredzes apmaiņas braucieni, ēnošana | v | v | v | Vadītāja |
| Sporta zāles grīdas remonts un griestu maiņa atbilstoši drošības prasībām |  | v | v | Vadītāja |
| Āra laukuma ierīču uzstādīšana |  | v | v | Vadītāja  Saimniecības pārzine |
| Resursu ekonomēšana, uzstādot trauku mazgājamās mašīnas 7 grupu virtuvēs | v | v | v | Vadītāja  Vadītājas vietniece izglītības jomā |
| Sporta laukuma un grupu laukumu projekta izstrāde |  | v | v | Vadītāja  Saimniecības pārzine |
| Automašīnu stāvvietas izbūve |  |  | v | Vadītāja |

**3. AUDZINĀŠANAS DARBA PRIORITĀTES**

**Audzināšanas mērķis** – nodrošināt iespēju katram izglītojamam kļūt par krietnu cilvēku, tikumisku, rīcībspējīgu, atbildīgu personību sabiedrībā, veicināt izglītojamā izpratni par vērtībām un tikumiem, sekmējot to iedzīvināšanu, bagātināt kultūrvēsturisko pieredzi, stiprināt piederību un lojalitāti Cēsu novadam, Latvijas valstij un Latvijas Republikas Satversmei.

**Prioritārie audzināšanas uzdevumi.**

1. Pilnveidot mērķtiecīgu mijiedarbību ar audzēkņu ģimenēm, radot vecākiem daudzveidīgas iespējas iesaistīties un sekmēt bērnu attīstību un mācīšanos.
2. Sekmēt audzēkņu personības apzināšanos un attīstību, respektējot bērna individuālās mācīšanās vajadzības, intereses, spējas, mērķtiecīgi atbalstot pašvadītu mācīšanos, sadarbības prasmes un kritisko domāšanu.
3. Veicināt izglītojamo drošības, veselīga un aktīva dzīvesveida izpratni un pielietošanu ikdienā, izmantojot āra vidi.

**4. IZGLĪTĪBAS IESTĀDES DIBINĀTĀJA NOTEIKTIE MĒRĶI UN UZDEVUMI, KAS SASNIEDZAMI ATTĪSTĪBAS PLĀNA NOSLĒGUMĀ:**

* 1. Sekmēt izglītojamo vispusīgu un harmonisku attīstību atbilstošā vidē, īstenojot diferencētu un individuālu pieeju, nodrošinot nepieciešamos atbalsta pakalpojumus gan vispārizglītojošās, gan speciālo izglītības programmu kvalitatīvai apguvei, sagatavojot izglītojamos veiksmīgai izglītības ieguvei nākamajā izglītības pakāpē.
  2. Iestādes vadītājai veidot uz izaugsmi vērstu atgriezeniskās saites kultūru iestādē visos līmeņos, tai skaitā palielināt formatīvās un diagnosticējošās vērtēšanas īpatsvaru izglītojamo sasniegumu un pozitīvas izaugsmes dinamikas veicināšanai.
  3. Veidot sistēmu sadarbības veicināšanai ar vecākiem, lai aktualizētu viņu atbildību gan par sava bērna izaugsmi mācībās un audzināšanā, gan toleranci un iecietību pret citiem bērniem un viņu ģimenēm.
  4. Sadarbībā ar dibinātāju iekļaut turpmākās attīstības plānošanas dokumentos āra teritorijas un rotaļlaukumu labiekārtošanas pasākumus izglītojamo zinātkāres, pētniecisko un radošo prasmju pilnveidei, izmantojot brīvdabas pedagoģijas pieejas.
  5. Popularizēt iestādē uzkrāto pieredzi *brīvdabas pedagoģijas* īstenošanā augstāku izglītības kvalitātes mērķu sasniegšanai novada, valsts un starptautiskā mērogā.

Saskaņots Pedagoģiskās padomes sēdē 2023.gada 16.maijā, Protokols Nr.3.

Saskaņots Iestādes padomes sēdē 2023.gada 17.maijā, Protokols Nr.2.

Saskaņots ar:

Cēsu novada Izglītības pārvaldes vadītāja Linda Markus-Narvila

Cēsu novada Izglītības pārvaldes izglītības speciāliste Diāna Briede

Cēsu novada domes juridiskās pārvaldes juriste Agnese Citoviča

Cēsu novada domes priekšsēdētāja vietnieks Atis Egliņš - Eglītis

Priekuļu pirmsskolas izglītības iestādes “Mežmaliņa” vadītāja Kristīna Bernāne